Rio Conchos (filma)

Rio Conchos, 1964ko Gordon Douglas estatubatuar zinema zuzendariak zuzendutako western film bat da. 1958ko Clair Huffaker idazlearen Guns of Rio Conchos (Rio Conchosko pistolak) eleberrian oinarritua dago. Richard Boone, Stuart Whitman, Tony Franciosa, Edmond O'Brien eta Jim Brown aktoreek antzeztu zuten.

 Argumentua 

AEBetako Zalduneriako soldaduek, Haven kapitainak (Stuart Whitman), Franklyn afroamerikar sarjentuak (Jim Brown), amerindiarrak gorrotatzen dituen Lassiter komandante konfederatu ohiak (Richard Boone), eta Rodríguez mexikar labandun hiltzaile presoak (Tony Franciosa), Rio Grande ibaia zeharkatu eta Mexikon barneratuz, aurrez ohostutako errifle kargamendu bat apatxe talde bati saldu nahi dion Pardee kolonel konfederatu (Edmond O'Brien) atzemateko misio sekretuaren ardura jaso dute, Pardeek salmentatik lortutako diruaz Batasunaren aurkako beste gerra bati ekin nahi baitio. Bidean, soldadu taldeari Sally (Wende Wagner) neska apatxe batuko zaio.

 Aktoreak 
 Richard Boone: James 'Jim' Lassiter maiorra eta soldadu konfederatu ohia
 Stuart Whitman: Haven kapitaina
 Tony Franciosa: Juan Luis Rodriguez edota Juan Luis Martinez
 Edmond O'Brien: Theron 'Gray Fox' Pardee kolonela
 Jim Brown: Franklyn sarjentua
 Wende Wagner: Sally, apatxe neska
 Warner Anderson: Wagner kolonela
 Rodolfo Acosta: Ator Odolduna, apatxe buruzagia
 Barry Kelley: Espetxeko croupierra
 Vito Scotti: Bidelapur buruzagi irribarretsua
 House Peters, Jr.: Johnson mm aiorra
 Kevin Hagen: Major Johnson edota Blondebeard
 Robert Adler: Pardee soldadua (krediturik gabe)
 Timothy Carey: Chico, tabernako jabea (krediturik gabe)
 Abel Fernandez: Mexikon zaindaria (krediturik gabe)
 Mickey Simpson: Franklyni zerbitzatzea uko egiten dion tabernaria (krediturik gabe)

 Kanpo estekak 
 [https//m.imdb.com/title/tt0058525/ IMDBko fitxa irakurgai] 

Kategoria:Ameriketako Estatu Batuetako filmak
Kategoria:Western filmak
Kategoria:Liburuetan oinarritutako filmak
Kategoria:Mexikon girotutako filmak
Kategoria:1964ko filmak